CELEX: 62019CN0699
Language: el
Date: 2019-09-20 00:00:00
Title: Υπόθεση C-699/19 P: Αναίρεση που άσκησε στις 20 Σεπτεμβρίου 2019 η Quanta Storage, Inc. κατά της αποφάσεως που εξέδωσε το Γενικό Δικαστήριο (πέμπτο τμήμα) στις 12 Ιουλίου 2019 στην υπόθεση T-772/15, Quanta Storage, Inc. κατά Ευρωπαϊκής Επιτροπής

2.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 406/16
            
         
      Αναίρεση που άσκησε στις 20 Σεπτεμβρίου 2019 η Quanta Storage, Inc. κατά της αποφάσεως που εξέδωσε το Γενικό Δικαστήριο (πέμπτο τμήμα) στις 12 Ιουλίου 2019 στην υπόθεση T-772/15, Quanta Storage, Inc. κατά Ευρωπαϊκής Επιτροπής
      (Υπόθεση C-699/19 P)
      (2019/C 406/23)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσα: Quanta Storage, Inc. (εκπρόσωποι: B. Hartnett, Barrister, O. Geiss, Rechtsanwalt, W. Sparks, advocaat, Τ. Σιάκκα, Δικηγόρος)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Η αναιρεσείουσα ζητεί από το Δικαστήριο:
      
                  α)
               
               
                  να αναιρέσει την αναιρεσιβαλλόμενη απόφαση στο μέτρο που απορρίπτει την προσφυγή και την καταδικάζει στα δικαστικά της έξοδα όπως και στα τέσσερα πέμπτα των εξόδων στα οποία υποβλήθηκε η Επιτροπή·
               
            
                  β)
               
               
                  να ακυρώσει την απόφαση της Επιτροπής της 21ης Οκτωβρίου 2015 (Υπόθεση AT39639 – Οδηγοί οπτικών δίσκων) στο μέτρο που την αφορά·
               
            
                  γ)
               
               
                  επικουρικώς, να μειώσει το πρόστιμο που της επιβλήθηκε·
               
            
                  δ)
               
               
                  επικουρικώς, να αναπέμψει την υπόθεση ενώπιον του Γενικού Δικαστηρίου· και
               
            
                  ε)
               
               
                  να καταδικάσει την Επιτροπή στο σύνολο των εξόδων της διαδικασίας.
               
            
         Λόγοι αναιρέσεως και κύρια επιχειρήματα
      
      Προς στήριξη της αναιρέσεώς της, η αναιρεσείουσα προβάλλει τους ακόλουθους πέντε λόγους αναιρέσεως.
      Με τον πρώτο λόγο αναιρέσεως, η αναιρεσείουσα προβάλλει ότι το Γενικό Δικαστήριο δεν εφάρμοσε το ορθό νομικό κριτήριο και παραμόρφωσε το περιεχόμενο των αποδεικτικών στοιχείων κατά την απόρριψη του ισχυρισμού της περί προσβολής των δικαιωμάτων υπεράσπισης λόγω των παραβάσεων που διαπιστώθηκαν από την Επιτροπή εις βάρος της.
      Με τον δεύτερο λόγο αναιρέσεως, η αναιρεσείουσα προβάλλει ότι το Γενικό Δικαστήριο παραμόρφωσε το περιεχόμενο των αποδεικτικών στοιχείων σχετικά με το δικαίωμα άμυνας και το δικαίωμα χρηστής διοίκησης.
      Με τον τρίτο λόγο αναιρέσεως, η αναιρεσείουσα προβάλλει ότι το Γενικό Δικαστήριο δεν εξέτασε ή δεν κατανόησε ένα κρίσιμο στοιχείο και/ή δεν εφάρμοσε το ορθό νομικό κριτήριο όσον αφορά τα περί αντιφάσεων ως προς την έκταση της παράβασης.
      Με τον τέταρτο λόγο αναιρέσεως, η αναιρεσείουσα προβάλλει ότι το Γενικό Δικαστήριο παραμόρφωσε το περιεχόμενο των αποδεικτικών στοιχείων, δεν εφάρμοσε το ορθό νομικό κριτήριο και/ή δεν εξέτασε ή δεν κατανόησε επαρκώς ένα κρίσιμο στοιχείο όσον αφορά την ευθύνη της κατά το άρθρο 101 ΣΛΕΕ.
      Με τον πέμπτο λόγο αναιρέσεως, η αναιρεσείουσα προβάλλει παράβαση των κανόνων περί πλήρους δικαιοδοσίας, παραμόρφωση του περιεχομένου των αποδεικτικών στοιχείων και πλημμελή αιτιολογία σχετικά με τον υπολογισμό του ύψους του προστίμου.